Norges Fjordhestlag

Myroldhaug

6770 Nordfjordeid

Referat styremøte

Norges Fjordhestlag

Møte: 9/2020 Type: Skype

Tid: Tirsdag 15.09 kl. 20.00.

Desse møtte:

Hege Sæther Moen

Vidar Heggheim

Lisbeth Strandum

Ingvild R. Hansen

Ben Hjelmervik

Bjørn Vollstad Asle Espe Kristine F. Romslo fråfall

**Orienteringssaker:**

Årsmøtet og haustmøtet 2020

Frifond

Samarbeidsmøte mellom NFL og NFHS

Kompensasjon for meirarbeidet rundt kåringa 2020 og fordeling av innmeldingsavgift.

**Sak 58/20 Godkjenning av referat frå møte 08/20**

**Vedtak:**

*Styret i Norges Fjordhestlag godkjenner referatet som dei ligg føre.*

**Sak 59/20 Dommaraspirantar.**

**Vedtak:**

*Styret i Norges Fjordhestlag har fått tre nye dommarar i 2020, og i tillegg er det godkjent tre dommarar som dømmer andre nasjonale rasar. På bakgrunn av dette vil ein evaluere om dommarane får dømme nok hestar før ein foreslår nye aspirantar.*

**Sak 60/20 Utvida bruksprøve for hingstar.**

**Vedtak:** *Styret i Norges Fjordhestlag har vedtatt nytt program for utvida bruksprøve for hingstar. Nytt program blir presentert på Haustmøtet på Skei.*

**Sak 61/20. Hingsteutstillinga 2021.**

**Vedtak:**

*Styret i Norges Fjordhestlag ser det som heilt nødvendig å gjennomføre kåring av hingstar i 2021 på Nordfjordeid. Situasjonen med Covid 19 er nok fortsatt til stades, men styret er innstilt på å legge til rette og gjere nødvendige endringar i programmet slik at ein klarer å gjennomføre.*

**Sak 62/20 Utdeling av Norges Fjordhestlag sine prisar for 2019.**

**Vedtak:**

*Styret i Norges Fjordhestlag deler ut sine prisar for 2019 på haustmøtet på Skeid. Det er naturleg å vurdere andre typar utmerkingar for 2020, då dette året har blitt eit unntaksår med tanke på utstilling og aktivitet.*

**Sak 63/20 Tildeling av NM 2022.**

**Vedtak:**

*Styret i Norges Fjordhestlag tildeler Sunnfjord Fjordhestlag og Førde NM for Fjordhest i 2022.*

**Sak 64/20 Føl og hesteregistrering på Norsk Hestesenter.**

**Vedtak:**

*Styret i Norges Fjordhestlag er positiv til nytt forenkla registreringssystem på Norsk Hestesenter, men ser ei utfordring når springpengar ikkje er betalt. Ein ber Norsk Hestesenter om å sjå på saka.*

**Sak 65/20 Innspel til Norges Rytterforbund (NRYF) om statuttendringar.**

**Vedtak:**

*Styret i Norges Fjordhestlag ber aktivitetsutvalet sjå på rutinane når lokallag eller enkeltpersonar kjem med endringsforslag på statuttar til NRYF. Det sendast brev frå NFL til NRYF med orientering om korleis slike innspel til endringar kun kan behandlast om dei er forankra i NFL først. Aktivitetsutvalet lagar utkast til brev som sendast NRYF.*

Møtet slutt 22.30.

referent

Asle Espe